rlitschk/wikidir huggingface dataset:
Erika Fuchs (boren as Erika Petri; * 7. Dezember 1906 in Rostock; † 22. April 2005 in München) weer en düütsche Översettersche. Fuchs is vör allen bekannt för ehr Översetten vun de US-amerikaanschen Disney-Comics un de Geschichten vun Carl Barks över de Familie Duck. In ehr Kindheit un Jöögd leev Fuchs in’t pommersche Belgard an de Persante, woneem se 1921 as eerst Deern an dat Jungsgymnasium tolaten worrn is, dat se 1926 mit dat Abitur afslaten hett. Se studeer denn in Lausanne, München un London Kunsthistorie un möök 1931/1932 ehr Examen. 1935 promoveer se denn ok noch mit Summa cum laude to dat Thema Johann Michael Feichtmayr: Ein Beitrag zur Geschichte des deutschen Rokoko. Na den Tweten Weltkrieg arbeid se as Översettersche, toeerst för de düütsche Utgaav vun „Reader’s Digest“ un denn ok bi annere amerikaansche Tietschriften. 1951 is se Chefredaktörsche vun de nee grünnte düütsche Micky Maus worrn, wo se stark op dat Wesen vun de Comics inwarkt hett. Eerst 1988 güng se in Rente. 2001 hett se den Sünnerpries to’n Heimito-von-Doderer-Pries un den Roswitha-Pries kregen. Fuchs weer lange Tiet Ehrenmaat bi de D.O.N.A.L.D. (de Düütsche Organisatschoon vun Nichkommerzielle Anhängers vun’n Luteren Donaldismus). Wat Fuchs, gode Kennerin vun de
Galina Nikolajewna Prosumenschtschikowa (russisch: Галина Николаевна Прозуменщикова; * 26. November 1948 in Sewastopol, Sowjetunion; † 19. Juli 2015) weer en Swemmsportlerin, de för de Sowjetunion antreeden is. Galina Prosumenschtschikowa hör to de weltbeste Borstswemmerinen vun de 1960er un 1970er Johren un wurr bi de Olympisch Sömmerspelen 1964 in Tokio ünner hör Deernsnaam Galina Stepanowa as eerste Swemmsportlerin ut de Sowjetunion Olympiasiegerin in’t Swemmen. Se wunn över 200 m Borst för Claudia Kolb ut de USA un Swetlana Babanina (Sowjetunion). Se hett denn ok noch an de Olympisch Spelen 1968 un 1972 deelnommen. Dorbi wunn se 1968 över 100 m Borst de Sülvermedaille achter Đurđica Bjedov aber vör Sharon Wichman und över 200m Borst bleven de beid Gegenerinnen vör hör, so dat se dor noch en Bronzemedaille halen kunn. Dat sülvig Ergevnis gelung hör 1972 in München. Ok bi Europameesterschapen weer se spoodriek. So wunn se 1968 de Goldmedaille över 200m Borst, 1970 över 100m Borst (vör Ute Frommatar) un över 200m Borst. 1972 hett se hör Loopbahn afslooten un weer denn as Trainerin för den Vereen ZSKA Moskau tätig. 1977 wurr se in de Ruhmeshall vun den internatschonalen Swemmsport upnommen. Galina Prozumenshchikova. Mehr Biller, Videos oder Audiodateien to’t Thema gifft
Müggendörp (hoochdüütsch Müggendorf) is en Dörp in de Gemeen Oterndörp (Samtgemeen Land Hadeln) in’n Landkreis Cuxhoben, Neddersassen. De Oort höört al von öllers bi Westerenn Oterndörp mit bi. Müggendörp liggt in de Masch von de Elv, so üm un bi 500 Meter af von’n Stroom. Vör Müggendörp liggt an de Elv dat Glameyer-Stack. De Naveröörd sünd Besenhalm in’n Oosten, Oterndörp in’n Süüdoosten, Aßel, Smeelweg un Süderwisch in’n Süden un Olenbrook un Wehldörp mit’n Hoff Blink in’n Westen. De Oort hett vör 1852 to Land Hadeln tohöört un denn von 1852 bet 1885 to dat Amt Oterndörp. Na 1885 weer dat in’n Kreis Hadeln. 1932 is dat Deel von’n Kreis Land Hadeln worrn un 1977 von’n Landkreis Cuxhoben. 1929 sünd Westerenn Oterndörp un Oosterenn Oterndörp Deel von de Stadt Oterndörp worrn. * tohoop mit Schodenbüttel Müggendörp is evangeelsch-luthersch präägt un höört to dat Kaspel von de Severus-Kark in Oterndörp. För de Kathoolschen is de Hillig-Krüüz-Kark in Oterndörp tostännig. Dör Müggendörp löppt de Kreisstraat 4, de in’n Westen na Olenbrook geiht un in’n Süüdoosten na Oterndörp an de Bundsstraat 73 ran. De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so teihn Kilometer in’n Noordwesten von Müggendörp.
Harmsdaal (hoochdüütsch Hermannsthal) is en lütten Oort in de Gemeen Wingst (Samtgemeen Land Hadeln) in’n Landkreis Cuxhoben, Neddersassen. De Oort höört polietsch von öllers to Voigtding. De Naveröörd sünd Hööftgroov in’n Noorden, Oostercaadwisch in’n Noordoosten, Ohrensflucht in’n Oosten, Ohrensfluchtermoor un Schinkel in’n Süden, Dobrook in’n Westen un Watermöhl in’n Noordwesten. De Hoff Harmsdaal is von Harm von Issendörp († 1627) grünnt worrn un hett na em sien Naam kregen. He harr de Buurn von Blankenföör afmeiert un de Hööv to en Good tohoopfaat. Dat Good is to de Tied nee anleggt worrn. In dat 18. Johrhunnert hett dat Good denn de Hambörger Koopmann Rudolph Michael Riedel köfft, is later denn aver an de Familie Bremer övergahn. In Harmsdaal hett en Gasthuus stahn. Nadem dat toletzt leddig stünn, is dat Gasthuus in’n Mai 2014 utbrennt. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. An’n 1. Juni 1970 is de Gemeen Voigtding Deel von de Gemeen Wingst worrn. Harmsdaal is evangeelsch-luthersch präägt un höört to dat Kaspel von de Nicolai-Kark in Kumbarg. För de Kathoolschen is de Hillig-Krüüz-Kark in
Hermannsthal betekent Hermannsthal, fröheren Oort in de Gemeen Ebersburg in’n Landkreis Fulda, Hessen. Dat is ok de hoochdüütsche Naam von Harmsdaal, Oort in de Gemeen Wingst in’n Landkreis Cuxhoben, Neddersassen, Jeřmanice, Gemeen in’n Okres Liberec, Tschechien, Murów (1936–1945), Oort in de Gemeen Murów in’n Powiat Opolski, Woiwodschop Oppeln, Polen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Gätjensohren (hoochdüütsch Gätjensohren) is en lütten Oort in de Gemeen Wingst (Samtgemeen Land Hadeln) in’n Landkreis Cuxhoben, Neddersassen. De Oort höört von öllers to de Gemeen Wingst. De Oort liggt an’n Rand von dat Geestrebeed Wingst na dat Moor. De Naveröörd sünd Dobrook in’n Noorden, Harmsdaal un Schinkel in’n Noordoosten, Ohrensfluchtermoor un Hemmoor in’n Süüdoosten un Wittenmoor in’n Süüdwesten. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Gätjensohren is evangeelsch-luthersch präägt un höört to dat Kaspel von de Nicolai-Kark in Kumbarg. För de Kathoolschen is de Hillig-Krüüz-Kark in Oterndörp tostännig. Gätjensohren liggt an de Kreisstraat 23, de in’n Noordoosten na Dobrook un an de Bundsstraat 73 ran geiht un in’n Süüdwesten na Wittenmoor un Ellerbrook un dor an de K 21. De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 34 Kilometer in’n Noordoosten von Gätjensohren. De nächste Bahnhoff is so bi veer Kilometer wied weg in’n Noordoosten de Bahnhoff Wingst an de Nedderelvbahn. Die Gemeinden und Gutsbezirke des Preussischen Staates und ihre Bevölkerung. Berlin 1873, Sied 147: https://books.google.de/books?id=qTZDAQAAMAAJ&pg=RA2-PA147
Ohrensfluchtermoor (hoochdüütsch Ahrensfluchtermoor) is en Dörp in de Gemeen Öberndörp (Samtgemeen Land Hadeln) in’n Landkreis Cuxhoben, Neddersassen. De Oort höört polietsch al von öllers bi Öberndörp mit bi. De Naveröörd sünd Ohrensflucht un Ohrensfluchterdiek in’n Noordoosten, Hemm in’n Oosten, Hemmoor un Westersood in’n Süden, Wittenmoor mit Gätjensohren in’n Westen un Dobrook mit Harmsdaal un Schinkel in’n Noordwesten. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. An’n 1. Januar 1972 is en Deel von Ohrensfluchtermoor mit üm un bi 50 Inwahners von de Gemeen Öberndörp an de Gemeen Hemmoor un dor in’n Oortsdeel Ooldhemmoor wesselt. Ohrensfluchtermoor is evangeelsch-luthersch präägt un höört to dat Kaspel von de Georg-Kark in Öberndörp. För de Kathoolschen is de St.-Ansgar-Kark in Warstood tostännig, de siet 2010 Deel von de Karkengemeen Hillig Geist in Stood is. De Schüttenvereen Ohrensfluchtermoor-Hemmoor is 1902 grünnt worrn. Dör Ohrensfluchtermoor löppt de Bundsstraat 73, de in’n Noorden över Kumbarg un Oterndörp na Cuxhoben geiht un in’n Süden över Hemmoor/Warstood/Basbeek un Himmelpoorten na Stood. In’n Noordoosten geiht de Swarte Weg na Ohrensflucht. De nächste Autobahn is de Autobahn 26 (Afsnidd
Schinkel (hoochdüütsch Schinkel) is en lütten Oort in de Gemeen Wingst (Samtgemeen Land Hadeln) in’n Landkreis Cuxhoben, Neddersassen. De Oort höört polietsch von öllers to Voigtding. De Naveröörd sünd Hööftgroov un Harmsdaal in’n Noorden, Oostercaadwisch un Braak in’n Noordoosten, Ohrensflucht in’n Oosten, Ohrensfluchtermoor in’n Süden, Wittenmoor mit Gätjensohren in’n Süüdwesten, Dobrook in’n Westen un Watermöhl in’n Noordwesten. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. An’n 1. Juni 1970 is de Gemeen Voigtding Deel von de Gemeen Wingst worrn. Schinkel is evangeelsch-luthersch präägt un höört to dat Kaspel von de Nicolai-Kark in Kumbarg. För de Kathoolschen is de Hillig-Krüüz-Kark in Oterndörp tostännig. An Schinkel langs löppt de Bundsstraat 73, de in’n Noordwesten na Kumbarg, Oterndörp un Cuxhoben geiht un in’n Süüdoosten över Hemmoor/Basbeek/Warstood un Himmelpoorten na Stood. In’n Westen geiht de Kreisstraat 23 över Dobrook na Wittenmoor un Ellerbrook. In’n Oosten geiht de Schinkelweg na Ohrensflucht un Braak. De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 35 Kilometer in’n Noordwesten von Schinkel. De Opfohrt 2 Stood-Süüd von de Autobahn 26
Ohrensfluchterdiek (hoochdüütsch Ahrensfluchterdeich) is en Oort in de Gemeen Öberndörp (Samtgemeen Land Hadeln) in’n Landkreis Cuxhoben, Neddersassen. De Naveröörd sünd Braak in’n Noorden, Nedderstreek un Nedderstrekerdiek in’n Oosten, Achthöbenerdiek in’n Süüdoosten, Hemm in’n Süden un Ohrensflucht in’n Westen. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Ohrensfluchterdiek is evangeelsch-luthersch präägt un höört to dat Kaspel von de Georg-Kark in Öberndörp. För de Kathoolschen is de St.-Ansgar-Kark in Warstood tostännig, de siet 2010 Deel von de Karkengemeen Hillig Geist in Stood is. Dör Ohrensfluchterdiek löppt de Kreisstraat 25, de in’n Noorden över Braak na Öberndörp un Geversdörp geiht un in’n Süden över Hemm na Hemmoor an de Bundsstraat 73 ran. In’n Westen geiht en lüttjere Straat na Ohrensflucht un bi Schinkel/Harmsdaal an de B 73. De nächste Autobahn is de Autobahn 26 (Afsnidd Stood–Hamborg). De Opfohrt 2 Stood-Süüd liggt so 34 Kilometer in’n Süüdoosten von Ohrensfluchterdiek. De nächste Bahnhoff is so bi söss Kilometer wied weg in’n Noordwesten de Bahnhoff Wingst an de Nedderelvbahn. Friedrich W. Harseim, C. Schlüter: Statistisches Handbuch für das Königreich Hannover. 1848, Sied 137:
Eekhoffsbarg (hoochdüütsch Eichhofsberg) is en Oort in de Gemeen Stinst (Samtgemeen Loomst) in’n Landkreis Cuxhoben, Neddersassen. De Oort höört polietsch von öllers bi Stinst mit bi. Eekhoffsbarg liggt tohoop mit Stinst un Sankt Joost op en Geestinsel mit Moor op all Sieden ümto. In’n Noordoosten von’n Oort liggt de Balksee un dat Naturschuulrebeed Balksee un Randmooren/Basmoor un Nordahner Holt. De Ohrensbeek, de in’n Oosten langsflütt, münnt in’n Balksee. De Naveröörd sünd Süderbusch in’n Noordoosten, Varrel in’n Oosten, Nordahn un Mittelsnohn in’n Süüdoosten, Stinst in’n Süüdwesten, Sankt Joost in’n Westen un Goddshem un Boomoor in’n Noordwesten. De Oort hett vör 1885 to dat Amt Oosten tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Eekhoffsbarg is evangeelsch-luthersch präägt un höört to dat Kaspel von de Bartelmees-Kark in Loomst. För de Kathoolschen is de St.-Ansgar-Kark in Warstood tostännig, de siet 2010 Deel von de Karkengemeen Hillig Geist in Stood is. Von Eekhoffsbarg gaht lüttjere Straten na Boomoor un an de Landsstraat 144, na Nordahn an de Kreisstraat 29 un na Stinst an de K 34. De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 5 Debst liggt
Oostercaadwisch (hoochdüütsch Ostercadewisch) is en Oort in de Gemeen Wingst (Samtgemeen Land Hadeln) in’n Landkreis Cuxhoben, Neddersassen. De Oort höört polietsch von öllers bi Voigtding mit bi. Oostercaadwisch liggt in de Masch von de Oost in en Afstand von üm un bi 2,5 Kilometer von’n Stroom. Na Süüdwesten to liggt de Wingst. De Naveröörd sünd Neendiek un Neendiekerdörp in’n Noorden, Laak mit Heuhoff, Mannhusen un Brobargerhoff in’n Noordoosten, Öberndörp, Braak un Ohrensflucht in’n Süüdoosten, Hööftgroov, Harmsdaal un Schinkel in’n Süden, Watermöhl un Höden in’n Westen un Kumbarg, Klint un Freenhoff in’n Noordwesten. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. An’n 1. Juni 1970 is de Gemeen Voigtding Deel von de Gemeen Wingst worrn. Oostercaadwisch is evangeelsch-luthersch präägt un höört to dat Kaspel von de Nicolai-Kark in Kumbarg. För de Kathoolschen is de Hillig-Krüüz-Kark in Oterndörp tostännig. De Dörpstraat dör Oostercaadwisch löppt in’n Süüdoosten an de Kreisstraat 24 un in’n Noorden na Kumbarg an de Bundsstraat 73. En lüttjere Straat geiht noch von Oostercaadwisch na Höden an de B 73. De nächste Autobahn is de Autobahn 27
De fofftig Penns war ’n plattdüütsche Musikgrupp, de Hip-Hop- un Elektro-Musik maken deit. De dree Jungs ut Bremen-Noord, Malte Battefeld (Riemelmeester Malde) ut Vegesack, Jakob Köhler (Kommodige Jaykopp) ut Grambke un Torben Otten (Plietsche Torbän) ut Aumund, wahnt middewiel in Berlin un Hamborg. Se sünd wull de eersten, de elektroonsch Musik, Hip-Hop un Plattdüütsch, de Spraak, de se vun jemehr Grootöllern lehrt hebbt, mitenanner vermengeleren deen. Noch in de Schooltiet in’t Johr 2003 ut Jux dat eerste Mol tohoopkamen, treedt De fofftig (Bremer Platt för föfftig or fieftig) Penns twaars eerst siet 2009 live up, aver dat regelmatig un vör allen in Noordüütschland. Jemehr Naam kümmt vun den amerikaanschen Rapper 50Cent, wieldat den sien Leed „P.I.M.P” Vörbild weer för dat eerste Leed vun De fofftig Penns. För jemehr Leder bruukt de Grupp faken Instrumentals vun bekannte Muuskanten, so as Nachlader, Egotronic or Supershirt. De Lüüd, de de originole Musik maakt hebbt, köönt mit düsse plattdüütsche Versionen tomehrst bannig good leven. Blangen jümmers mol wedder ‘n Uptritt hier un dor in’t Vörprogramm vun Bands as Testsieger, Egotronic or Schluck den Druck, gung dat in’t Fröhjohr 2010 dat eerste Mol up Tournee. In’n Septembermaand harrn De fofftig Penns Uptritten in ‘n Reeg
Westercaadwisch (hoochdüütsch Westercadewisch) is en Oort in de Gemeen Kumbarg (Samtgemeen Land Hadeln) in’n Landkreis Cuxhoben, Neddersassen. De Oort höört polietsch von öllers bi Kumbarg mit bi. Westercaadwisch liggt in de Masch von de Au. Dör den Westen von’n Oort löppt de Neehuus-Bülkauer Kanaal. De Naveröörd sünd Intzenbüttel, Neehuus, Uhlenkamp un Dingwöörden in’n Noorden, Geversdörp mit Feldhööv un In’n Fellen in’n Noordoosten, Kumbarg in’n Oosten, de Kumbarger Oortsdelen Klotzen un Langenstraat in’n Süüdoosten, Ooldkeden in’n Süden, Westermoor in’n Süüdwesten, Bullenwinkel un Au in’n Westen un Austood un Kedenbrook in’n Noordwesten. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Westercaadwisch is evangeelsch-luthersch präägt un höört to dat Kaspel von de Nicolai-Kark in Kumbarg. För de Kathoolschen is de Hillig-Krüüz-Kark in Oterndörp tostännig. De Dörpstraat von Westercaadwisch löppt in’n Westen na’n Bullenwinkel un över Au na Bülkau an de Landsstraat 144 un in’n Oosten na Kumbarg an de Bundsstraat 73 ran. De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 24 Kilometer in’n Noordwesten von Westercaadwisch. De nächste Bahnhoff is so bi twee
Müggenbarg (hoochdüütsch Müggenberg) weer en lütten Oort in de Gemeen Kumbarg (Samtgemeen Land Hadeln) in’n Landkreis Cuxhoben, Neddersassen. De Oort hett polietsch von öllers bi Kumbarg mit bihöört un is vondaag kumplett in Kumbarg opgahn. De Naveröörd sünd Kumbarg un Klotzen in’n Noorden, Oostermoor in’n Oosten, Olenfloot in’n Süden, Möhlenreeg, Fievhusendörp un Langenstraat in’n Süüdwesten un Westercaadwisch in’n Noordwesten. De Oort liggt in’n Süden von dat Zentrum von Kumbarg un dat Gleis von de Nedderelvbahn an de Straat Olen Postweg. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Müggenbarg is evangeelsch-luthersch präägt un höört to dat Kaspel von de Nicolai-Kark in Kumbarg. För de Kathoolschen is de Hillig-Krüüz-Kark in Oterndörp tostännig. C. H. Jansen: Statistisches Handbuch des Königreichs Hannover. 1824, Sied 416: http://books.google.de/books?id=tG0AAAAAcAAJ&pg=PA416 Friedrich W. Harseim, C. Schlüter: Statistisches Handbuch für das Königreich Hannover. 1848, Sied 136: http://books.google.de/books?id=eOI-AAAAcAAJ&pg=PA136 Die Gemeinden und Gutsbezirke des Preussischen Staates und ihre Bevölkerung. Berlin 1873, Sied 146: https://books.google.de/books?id=qTZDAQAAMAAJ&pg=RA2-PA146 Koordinaten:53° 46′ N, 9° 3′ O
Bösenhörn (hoochdüütsch Bösenhörne) is en lütten Oort in de Gemenen Kumbarg un Wingst (Samtgemeen Land Hadeln) in’n Landkreis Cuxhoben, Neddersassen. Bösenhörn liggt op en Geestutlöper in’n Noorden von de Wingst, de in de Masch von de Oost rinreckt. De Naveröörd sünd Geversdörp mit Braak in’n Noorden, Klint un Freenhoff in’n Noordoosten, Oostercaadwisch un Höden in’n Süüdoosten, Oostermoor un Klotzen in’n Süüdwesten un Kumbarg in’n Westen. En Deel von de Hööv von Bösenhörn hett fröher to Voigtding höört, de Rest to Kumbarg. Voigtding un Kumbarg hebbt fröher tohoop de polietsche Gemeen Kumbarg billt. Later is Voigtding as Gemeen egenstännig worrn un is an’n 1. Juni 1970 Deel von de Gemeen Wingst worrn. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Kumbarg: Voigtding: Bösenhörn is evangeelsch-luthersch präägt un höört to dat Kaspel von de Nicolai-Kark in Kumbarg. För de Kathoolschen is de Hillig-Krüüz-Kark in Oterndörp tostännig. Von Bösenhörn loopt Straten dör Kumbarg na de Bundsstraat 73, de in’n Noordwesten na Neehuus, Oterndörp un Cuxhoben geiht un in’n Süüdoosten över Hemmoor/Basbeek/Warstood un Himmelpoorten na Stood. In’n Süüdoosten geiht en Straat
Albert Champion (* 5. April 1878 in Paris; † 27. Oktober 1927 ok dor) weer en franzöösch-amerikaansch Radrennfohrer, Autorennfohrer un Konstrukteur vun Motortobehördeelen. He hett de Firma Champion Ignition Company, grünnd, de 1909 in AC Spark Plug Co umnömmt wurr. Mit 12 Johren fung Albert Champion mit en Arbeit as Böschkopp för en franzööschen Fohrradhersteller an. Um up dat Fohrrad de flinkste Kurier vun dat Ünnernehmen to wurrn, hett he harrt traineert. He wurr dordör binnerhalv wenig Johren so spoodriek, dat he 1894 bit 16 Johren to ein eersten Sieg bi en natschonal Radrennen fohren dee. 1899 wunn Champion dat Rennen Paris-Roubaix un fiev Johr later wurr he franzöösch Stehermeester, ofschons he wegen en Unfall en Been körter as dat anner harr. Vun dat Fohrrad weer dat för den tempobegeisterten Champion blots en lütten Träe to'n Motorradsport, de hüm 1899 sluutend nah Amerika führen dee. Um de Leistung vun sien Motorräder to erhöhen, hett Champion immer weer an de dormals begäng Zündkersen rumtüftel un hett wesentlich Verbeetern henkreegen. 1904 hett he in Flint sien eegen Firma, de Champion Ignition Company grünnd un fung an mit den Import un de eegen Produktschoon un Vermarktung vun Zündkersen un anner Tobehördeelen. Dat 1909
Wolfgang „Sully“ Peters (* 8. Januar 1929; † 22. September 2003) weer en düütsch Footballspeler. Peters speel bit 1954 bi ÖSV Viktoria Dortmund un dornah bit 1963 meest as Störmer up Rechtsbuten för Borussia Düörpm un wurr 1956 un 1957 mit den Vereen Düütsch Meester un 1961 Viezmeester. 1963 gung sien Loopbahn för de Tiet to Enn', nahdem he wegen en Inbröök in en Sportgeschäft vun den Vörstand vun BVB suspendeert wurrn weer. Peters hett 1957 een Lännerspeel för Düütschland maakt un stunn för de Weltmeesterschap 1958 as een vun veer Speler up Afroop parat, wurr aber nich beropen. Nah sien aktiven Loopbahn weer he noch as Trainer in' Düörpmer Amateur-Football tätig. Wolfgang Peters up Fußballdaten.de
Sveinbjörn Beinteinson (* 4. Juli 1924 in Grafardalur an’n Borgarfjörður; † 23. Dezember 1993 in Dragháls í Svínadal) harr groot Inwark, dat ’t wedderupleven germaansch Hedendom in Iesland as ene offischelle Religion gellen deit. He was de Grünner un bet to sien Dood ok de Allsherjargoði un Leidsmann van de Ásatrúarfélagið. Butendem was he en Dichter van Rímur. Sveinbjörn wahn sinleevdag as en Schaapsbuur in Svínadalur in West-Iesland. He wurr den 4. Juli 1924 boren up en Hoff in Grafardalur in Svínadalur an’n Borgarfjörður nöördlik van Reykjavik. He was de Suhne van de Buur Beinteinn Einarsson ut Litlabotni un sien Wiev Helga Pétursdóttir ut Dragháls. He was dat jüngst van acht Kinner. He un siene Broders un Sösters weern recht verschelen. Man se alle harrn de Leevde to de Natuur un de Glöven an Landvættir un annere Wesen, gemeensam. In sien Jöögdtied trock de Familje denn up den Hoff, wo siene Modder up boren wurr, in Dragháls i Svínadalur cirka 5 km westlik van Grafardalur. As en twintig Johrn oolen Keerl köff Sveinbjörn sik egen Veh. He free Svanfríður Hagvaag in 1965. Se harrn twee Suhns. In’n Winter 1971-1972 grünn Sveinbjörn en Grupp van twälf Lüüd met Intresse för’t germaansche
Caadwisch (hoochdüütsch Cadewisch) is en Good in de Gemeen Wingst (Samtgemeen Land Hadeln) in’n Landkreis Cuxhoben, Neddersassen. Dat höört polietsch von öllers to Voigtding. Caadwisch kummt toeerst as kadewysch in en Verdrag twüschen den Bremer Arzbischop Gisbert un de Ridders Erp von Luunbarg un Augustin von de Oost von’n 19. März 1301 vör. Na dat Good Caadwisch hett de ganze Streek von de Au bet na Ohrensflucht den Naam Caadwisch kregen. Disse Oort is denn in Oostercaadwisch un Westercaadwisch opdeelt worrn. De Trennlien weer dat Karkdörp Kumbarg. Good Caadwisch sülvs hett denn in Oostercaadwisch legen. Dat Good hett later de Familien von Esdörp, von Hanfstengel un Bremer tohöört. De Oort hett vör 1885 to dat Amt Neehuus tohöört. Na 1885 weer dat in’n Kreis Neehuus. 1932 is dat Deel von’n Kreis Land Hadeln worrn un 1977 von’n Landkreis Cuxhoben. Caadwisch is evangeelsch-luthersch präägt un höört to dat Kaspel von de Nicolai-Kark in Kumbarg. För de Kathoolschen is de Hillig-Krüüz-Kark in Oterndörp tostännig. De Straat Voigtding löppt in’n Süüdoosten an de Kreisstraat 24 un in’n Noorden na Kumbarg an de Bundsstraat 73. De nächste Autobahn is de Autobahn 27 (Afsnidd Cuxhoben–Bremerhoben). De Opfohrt 1 Cuxhoben liggt so 32 Kilometer in’n Noordoosten